钦定古今图书集成/方舆汇编/职方典/第1125卷 > 《度石门山》杜审言
## 钦定古今图书集成/方舆汇编/职方典/第1125卷 > 《度石门山》杜审言

石门千仞断，迸水落遥空。道束悬崖半，桥攲绝涧中。
仰攀人屡息，直下骑才通。泥壅奔蛇径，云埋伏兽丛。
星躔牛斗北，地脉象牙东。开塞随行变，高深触望同。
江声连骤雨，日气抱残虹。未改朱明律，先含白露风。
坚贞深不惮，险涩谅难穷。有异登临赏，徒为造化功。